Ce înseamnă redirecționarea impozitului pe profit?
Redirecționarea impozitului pe profit înseamnă că o firmă poate aloca o parte din impozitul pe care îl datorează statului către sponsorizări sau acte de mecenat, respectiv către entitati eligibile, cum ar fi organizatii non-profit, fundatii, asociatii sau proiecte de interes public, în loc să plătească întreaga sumă către bugetul de stat. Redirecționarea este permisă în anumite limite stabilite de lege.
DE REȚINUT! Beneficiarii sponsorizarii trebuie sa fie inregistrati in Registrul entitatilor/unitatilor de cult la data incheierii contractului de sponsorizare pentru a se putea realiza redirectionarea impozitului pe profit !
Cum se calculează suma ce poate fi redirecționată din impozitul pe profit?
Potrivit art. 25 alin. (4)  lit. i) din Codul fiscal, contribuabilii care efectueaza sponsorizari si/sau acte de mecenat, scad sumele aferente din impozitul pe profit datorat la nivelul valorii minime dintre urmatoarele:
· valoarea calculata prin aplicarea a 0,75% la cifra de afaceri;
· valoarea reprezentand 20% din impozitul pe profit datorat.
Asadar, valoarea care poate fi redirectionata este egala cu valoarea minima dintre 0,75%*CA si 20% din impozit profit datorat MINUS valoarea sponsorizarilor acordate entitatilor beneficiare in anul pentru care s-a depus declaratia anuala de impozit pe profit, astfel cum au fost inscrise in formularul 101 "Declaratie privind impozitul pe profit" a anului respectiv MINUS bonificatii.
Cum redirecționezi?
Redirecționarea impozitului se poate face prin două modalități:
· Fie se fac sponsorizări către beneficiar (prin încheierea unuia sau a mai multor contracte de sponsorizare) în timpul anului, apoi se scade suma din impozitul pe profit datorat, 
· Fie după definitivarea impozitului pe profit anual prin depunerea formularului 177 ”Cerere privind redirecționarea impozitului pe profit” cu privire la redirecționarea sumei rămase neutilizabile. Optiunea de redirectionare poate fi exercitata pentru una sau mai multe entitati, in limita sumei stabilite conform legii. Conform art. 42 alin (4) din Codul Fiscal, platitorii de impozit pe profit pot dispune redirectionarea impozitului pe profit pana la termenele de depunere a declaratiei anuale de impozit pe profit, prin depunerea formularului 177 de redirectionare.
Excepții cu privire la redirecționare
· Grup fiscal: dacă ești membru într-un grup fiscal, cererea o depune persoana juridică responsabilă a grupului
· În situatia în care se datoreaza impozit pe profit la nivelul impozitului minim pe cifra de afaceri, nu se aplica prevederile art. 42 alin. 4) din Codul fiscal, respectiv contribuabilii nu pot dispune redirectionarea impozitului pe profit stabilit la nivelul impozitului minim pe cifra de afaceri.
